Narinis (Zarasų r., Salako sen.)
55°32′45″ š. pl. 26°0′49″ r. ilg.﻿ / ﻿55.54583°š. pl. 26.01361°r. ilg.﻿ / 55.54583; 26.01361 Narinis – ežeras Lietuvoje, Zarasų rajone, 8 km į pietvakarius nuo Salako. Ežero ilgis iš pietvakarių į šiaurės rytus – 0,61 km, plotis – iki 0,2 km. Altitudė 163,5 m. Krantai žemi, pietinis ir rytinis pelkėti, apaugę medžiais ir krūmais. Ežerą supa Joniškio ir Minčios miškai. Šiaurės rytuose įteka upelis iš netoliese telkšančio Ešerinio ežero, o šiaurėje išteka upelis link Ligajų ežero (Ligajos upės baseinas).